Hati ya kufanya muhtasari: Mwanamfalme Turki akiwa katikati

Wote walikuwa wakiikosoa serikali ya Saudia. Na kuna ushahidi kwamba wote walitekwa na kurudishwa nchini Saudia ambapo hawajasikika hadi leo.

Mapema alfajiri ya tarehe 12 mwezi Juni 2003 mwanamfalme anapelekwa katika  qasri pembezoni mwa mji wa Geneva.

Jina lake ni Sultan bin Turki bin Abdulazizi na qasri hilo ni la mjombake marehemu mfalme Fahd.

Ni mwanamfalme anayependwa sana na babake Abdulaziz bin Fahd ambaye amemwalika kiamsha kinywa.

Abdulazizi anamuuliza Sultan kurudi nchini Saudia ambapo anasema kwamba ukosoaji wake wa serikali ya Saudia utatatuliwa.

Sultan anakataa, hatua inayomfanya Abdul Aziz kupiga simu.

Mtu mwengine aliyeko katika chumba chengine ni waziri wa maswala ya kidini wa Saudia, Sheikh Saleh al -Sheikh pia ambaye naye anaonekana akiondoka na baada ya dakika chache watu waliojifunika uso wanaingia.

Wanampiga Sultan na kumfunga kamba na baadaye anadungwa sindano shingoni mwake.

Baada ya kupoteza fahamu anapelekwa katika uwanja wa ndege na kubebwa na ndege ya Medevac ambayo ilikuwa inamsubiri.

Hayo ndio masaibu yaliomkumba Sultan yakielezwa katika mahakama  ya Switzerland miaka mingi baadaye.

Miongoni mwa wafanyikazi wa Sultan waliokuwa wakisubiri katika hoteli ya Geneva kwa yeye kurudi kutoka kwa mkutano wake wa kiamsha kimywa alikuwa afisa wake wa mawasiliano Eddie Ferreira.

''Na huku siku ikiendelea kusonga hakuweza kumsikia tena bwana Sultan', anakumbuka.

Hakuweza kukifikia kikosi cha usalama.Hiyo ndio iliokuwa tahadhari ya kwanza.

Tulijaribu kuwasiliana na mwanamfalme huyo ,hatukupata jibu, baadaye mwendo wa saa nane ,wageni wawili wasiotarajiwa waliwasili.

Balozi wa Saudia nchini Swizterland aliwasili na meneja  wa hoteli hiyo na kuwataka watu kuondoka katika jumba hilo , alisema Ferreira.

''Mwanamfalme Sultan alikuwa Riyadh na huduma zetu hazikuwa zikitakikana tena na hivyobasi tulihitajika kuondoka''.

Mwanamfalme Sultana alifanya nini ambacho kinaweza kuilazimu familia yake kumkamata kwa nguvu na kumteka ?

Mwaka uliopita alikuwa...\nMuhtasari katika lugha sawa na hati:
Katika kipindi cha miaka miwili iliopita, wanawafalme watatu kutoka Saudia waliokuwa wakiishi Ulaya walitoweka.